《游日山》
宋代·钱暄

清晨渡水陟秋山，日上高原叶叶丹。
已傍松筠寻磴道，更瞻台殿倚层峦。
梁间云气蒸衣润，窗外岚光照席寒。
顾我尘劳嗟少暇，暂驱熊轼一盘桓。

作者简介：（1018—1085）临安人，字载阳。钱惟演子。以荫累官驾部郎中，知抚州、台州，有治绩。性嗜学，仁宗皇祐间尝著《后汉功臣年表》，藏于秘阁。官至宝文阁待制。